b'\n_START_ARTICLE_\nFrancisco Silva\n_START_SECTION_\nSeurajoukkueura\n_START_PARAGRAPH_\nSilva aloitti uransa kotimaansa p\xc3\xa4\xc3\xa4sarjan Universidad Cat\xc3\xb3licassa. H\xc3\xa4n edusti seuraa vuodet 2005-2013 voittaen kerran Chilen Primera Divisi\xc3\xb3nin ja Chilen cupin. H\xc3\xa4n pelasi seuran paidassa 120 liigaottelua tehden niiss\xc3\xa4 viisi maalia. Otteluita kertyi my\xc3\xb6s Copa Libertadoresissa._NEWLINE_Tammikuussa 2013 Silva siirtyi lainalle Espanjan Primera Divisi\xc3\xb3nin CA Osasunaan. H\xc3\xa4n teki kev\xc3\xa4tkaudella 16 peliss\xc3\xa4 yhden maalin ja Osasuna osti Silvan omakseen. Kaudella 2013-2014, joka p\xc3\xa4\xc3\xa4ttyi Osasunan putoamiseen sarjasta, Silva pelasi 32 ottelua. Kaudeksi 2014-2015 h\xc3\xa4n siirtyi lainalle Belgian Jupiler Pro Leaguen Club Bruggeen, jossa h\xc3\xa4n voitti Belgian cupin ja pelasi my\xc3\xb6s Eurooppa-liigaa._NEWLINE_Hein\xc3\xa4kuussa 2015 Silva siirtyi Meksikon Liga MX:n Chiapasiin. H\xc3\xa4n pelasi avauskaudellaan 28 ottelussa. Vuodet 2016\xe2\x80\x932018 h\xc3\xa4n pelasi meksikolaisseura Cruz Azulissa ja siirtyi sitten Argentiinaan Independienten joukkueeseen.\n_START_SECTION_\nMaajoukkueura\n_START_PARAGRAPH_\nSilva debytoi Chilen jalkapallomaajoukkueessa toukokuussa 2007 yst\xc3\xa4vyysottelussa Kuubaa vastaan. H\xc3\xa4n kuului joukkueeseen vuoden 2011 Copa Am\xc3\xa9ricassa, jossa h\xc3\xa4n pelasi yhdess\xc3\xa4 ottelussa. Vuoden 2014 MM-kilpailuissa Silva pelasi kolmessa ottelussa. H\xc3\xa4n oli mukana voittamassa kultaa vuoden 2015 Copa Am\xc3\xa9ricasta pelaten yhdess\xc3\xa4 ottelussa, finaalissa Argentiinaa vastaan. Silva valittiin joukkueeseen loukkaantuneen Edson Puchin varamiehen\xc3\xa4._NEWLINE_Silva kuului Chilen joukkueeseen my\xc3\xb6s vuoden 2016 Copa Am\xc3\xa9rica Centenariossa. H\xc3\xa4n on pelannut kaikkiaan 39 maaottelua.'